Els Objectius de Desenvolupament Sostenible (ODS) van ser definits pels líders mundials el 2015 per tal de protegir el planeta, lluitar contra la pobresa i poder construir un món més pròsper, just i sostenible per a les generacions futures. Aquests objectius es van fixar dins l'Agenda 2030 sobre el desenvolupament sostenible i tenen en compte els esforços per a l'avenç de l'energia neta, el treball decent i el creixement econòmic; el consum i la producció responsable; l'acció contra el canvi climàtic i també els objectius orientats a la indústria, la innovació i les infraestructures.